Špecifikácia predmetu zákazky

pre zákazku s názvom:

Spracovanie zmien a doplnkov Regulačného plánu VIII. okrsok Dargovských hrdinov Košice – aktualizácia (ďalej len ZaD.)

Určenie špecifického účelu použitia ZaD
- účelom aktualizácie je umožnenie intenzifikačnej dostavby v území, na základe žiadosti mestskej časti a evidovaných investičných podnetov, s cieľom skvalitnenia služieb a prostredia pre obyvateľov Sídliska Dargovských hrdinov Košice

Určenie hlavných cieľov riešenia ZaD
- vektorová digitalizácia dokumentácie (Dargovských hrdinov -VIII. Košice, Regulačný plán, výkres č. 2) 
- zakreslenie súčasného právneho stavu v území 
- vyhodnotenie negatívnych a pozitívnych javov v území, problémy a limity
- návrh zástavby v území v riešených lokalitách v súlade s funkčným využitím plôch podľa Územného plánu hospodársko–sídelnej aglomerácie Košice 
- návrh a úprava regulatívov pre funkčné a priestorové využitie pozemkov
- prehodnotenie regulácie pozemkov v doteraz nezastavaných lokalitách č. 3, 8, 15, 18, 19, s ohľadom na investičné zámery (viď. obr. č.1 k tejto prílohe)
- preverenie trasovania dopravného prepojenia Sídliska DH a centra mesta

Zhodnotenie požiadaviek vyplývajúcich z územnoplánovacej dokumentácie
- rešpektovať Územný plán hospodársko – sídelnej aglomerácie Košice v platnom znení zmien a doplnkov
- zohľadniť Miestny územný systém ekologickej stability - MUSES, výkres zosuvných a zátopových lokalít a nezáväzné územnoplánovacie dokumentácie urbanistickú štúdiu Výškové zónovanie a urbanistickú štúdiu Mestská zeleň

Vymedzenie riešeného územia
- územie je ohraničené ulicami: Maršala Koneva, Krosnianska, Zupkova, Svätej rodiny, Tr. arm. gen. L. Svobodu, Baštovanského, viď. obrázok č.1 k tejto prílohe

Požiadavky na obsah ZaD
- dokumentácia bude obsahovať textovú a grafickú časť

Požiadavky na rozsah a spôsob spracovania textovej a grafickej časti
Grafická časť:
- výkres č. 1: „Širšie vzťahy“		M 1:5000
spracovaný na podklade Územného plánu hospodársko – sídelnej aglomerácie Košice
- výkres č. 2a: „Súčasný stav“		M 1:1000 
bude obsahovať trasy všetkých nadzemných a podzemných rozvodov inžinierskych sietí, stanovených na základe vyjadrení príslušných správcov sietí, zákres súčasného dopravného systému lokality, objektov v lokalite, všetkých obmedzujúcich faktorov v lokalite (ochranné pásma, chránené ekologické javy), vyhodnotenie negatívnych a pozitívnych javov v území
Podkladom pre výkres bude aktuálna katastrálna mapa v C stave, vektorová digitalizácia dokumentácie a výškopis územia

- výkres č. 2b: „Komplexný  urbanistický návrh“	   				M 1:1000
návrh dopravy, priestorovej kompozície, regulatívov spracovaný na podklade katastrálnej mapy a výškopisu
- výkres č. 3: „Návrh technickej vybavenosti“					M 1:1000
plyn, voda, kanál, energetika, telekomunikácie

Textová časť:
	- Sprievodná správa 
	- Regulatívy – záväzná časť

Spracovateľovi budú poskytnuté podklady k spracovaniu ZaD v jpg formáte:
- aktuálny Regulačný plán Dargovských hrdinov – VIII. Košice
- katastrálna mapa 06/2014 (dwg. formát)
- ortofotomapa 2013
- štúdia športového polyfunkčného objektu (lokalita č. 15, 8)
- štúdia bytového domu (lokalita č. 3)
- štúdia obchodného centra (lokalita č. 18, 19)
- mapa zosuvov (Štátny geologický ústav Dionýza Štúra)
- mapa relatívnej náchylnosti územia k svahovým zosuvom
- MÚSES – Miestny územný systém ekologickej stability
- Dopravno technická štúdia – prepojenie Sídliska DH a centra mesta
- urbanistická štúdia Mestská zeleň
- urbanistická štúdia Výškové zónovanie
- štúdia lanovky
Obr. č.1 - Regulačný plán Dargovských hrdinov – VIII. Košice